"4.2.1.3 Sekao sa lekwalo la go akgola/ go tlotlomatsa 22 Mmila wa Motswasele Matlosana 8464 28 Ferikgong 2018 Mogokgo Sekolo sa Batlharo-tlhaping Lebokoso la Poso Matlosana Rra TLOTLOMATSO KA DIPHOLO TSA MOPHATO WA 12 Ke rata go tsaya tšhono e go go tlotlomatsa ka dipholo tse di gaisang tsa dingwaga tsotlhe, tse o di boneng mo ngwageng o. O tshwanetse wa bo o le motlotlo tota, go nna mogokgo wa sekolo se se ntshitseng barutwana ba batlhano ba ba gaisit- seng mo Porofenseng, le go nna mogokgo wa sekolo se barutwana botlhe ba sona ba falotseng. Se, ke bopaki jwa boineelo, go dira ka natla le maikemisetso a go tsaya thuto ya ngwana wa moAforika tsia. Bonatla jo o bo bontshitseng, o ne o se kitla o bo fitlhelela ntle le kemonokeng ya badirimmogo le wena. Nkisetsa molaetsa wa ditebogo le tlotlomatso kwa go bona. Nna ke le mongwe wa barutwana ba ba tswang mo tsamaisong le thotloetsong ya lona, ke motlotlo e le ruri go amanngwa le sekolo se. Ke nna Tumelo Dikgole KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO 13 | SETSWANA"